**Aretha Louise Franklinová** (\*25. marec 1942, Memphis, Tennessee, USA – † 16. august 2018, Detroit Michigan) bola americká speváčka, skladateľka a klaviristka, ktorá je často označovaná za *„kráľovnú soulu"* či *„dámu soulu,"* no nahrala skladby aj v ďalších hudobných žánroch ako je džez, blues, gospel, R&B, rokenrol či pop. 

V roku 2008 sa ocitla na prvej priečke zoznamu *Stovky najväčších spevákov všetkých čias* a tiež na deviatej priečke medzi Stovkou najväčších umelcov všetkých čias mienkotvorného časopisu Rolling Stone. Je tiež dvadsaťnásobnou držiteľkou cien Grammy, vrátane *„ceny žijúcej legendy"* a *„ceny za celoživotné dielo"*, čím sa stala druhou najúspešnejšou v poradí. Medzi najlepšie R&B single rebríka Billboard sa dostala dvadsiatka jej singlov, pričom sedemnásť z nich sa ocitlo na prvom mieste. Skladby Respect a I Knew You Were Waiting (For Me) sa tiež dostali medzi „Top 40" rebríčka Billboard Hot 100. Akadémia cien Grammy tak uvažovala nad premenovaním kategórie R&B na kategóriu Aretha Award.

V roku 1987 bola Aretha Franklin prvou ženou, ktorá bola uvedená do Rokenrolovej siene slávy. V roku 2009 bola jednou z hlavných hudobných umelcov, ktorí vystupovali na inaugurácii prezidenta Baracka Obamu.

Detstvo a mladosť
-----------------

Aretha Franklin sa narodila v Memphise, známemu baptistickému pastorovi Reverendovi C. L. Franklinovi a speváčke a klaviristke Barbare Siggers Franklinovej. Okrem Arethy mali ešte štyri deti: Ermu, Cecil, Carolyn a Barbarinho syna Vaughna z predošlého manželstva. Vyrastala v Detroite. Franklinovej rodičia mali problémový vzťah, čo viedlo k rozchodu, ktorý sa udial keď mala Aretha šesť rokov. Následne na to začala opustené deti vychovávať stará mama z otcovej strany, pričom o výchovu sa delila s rodinnými priateľkami akými boli aj Clara Ward či Mahalia Jackson, ktoré zvykli navštevovať jej domácnosť. Arethina mama zomrela na infarkt v čase, keď mala dcéra desať rokov.

Hudobné začiatky
----------------

Nadaná Aretha sa začala hudobne vzdelávať ako samouk hrou na klavíri. V čase raného dospievania bol zjavný aj jej spevácky dar, ktorý rozvíjala v otcovom kostole spolu so sestrami Carolyn a Ermou. Jej ranými vzormi boli babičkine priateľky Clara Ward a Mahalia Jackson, neskôr však aj James Cleveland či Dinah Washington. 
V r. 1956 sa jej otec rozhodol nahrať kázne a gospelové vokálne nahrávky, ktoré naspievala ako štrnásťročná a vyšli na albume Songs of Faith pod hlavičkou JVB/Battle Records. V kariére ju podporovala aj stará matka, ktorá sa chopila výchovy jej dvoch detí (prvé mala vo veku trinástich a druhé vo veku pätnástich rokov) a ktoré ju na istý čas odklonili od umeleckej dráhy. Po tom čo sa k spevu prinavrátila, urobila vážne rozhodnutie opustiť rýdzo gospelovú hudbu a stať sa popovou speváčkou. Inšpiráciu k tomuto kroku našla u speváčky Dinah Washington, pričom stará mama ju motivovala k ceste do New Yorku.

Kariéra
-------

O hudobné ponuky nemala Franklin na východnom pobreží núdzu. Zatiaľ len začínajúcej speváčke ponúkli kontrakt spoločnosti Motown i RCA, Aretha však na jar r. 1960 podpísala zmluvu s Columbia Records. Už v tom čase sa na nahrávkach pohybovala smerom od gospelu k džezu, pričom v sebe od začiatku niesla hitový potenciál. Skladba z r. 1961 „Rock-A-Bye Your Baby With A Dixie Melody" dosiahla 37. priečku v rebríčku popových singlov Billboardu. Úspešnými boli aj skladby „Today I Sing The Blues", „Won't Be Long" či „Operation Heartbreak" ktoré sa ocitli medzi „Top 10 hitmi R&B", avšak Arethe stále nepriniesli status skutočnej hviezdy. V tomto období sa objavili mnohé polemiky kritikov, ktorí získali pocit, že Arethine *„skutočné túžby boli oslabené popovo orientovaným materiálom a produkciou."* Zo strany spoločnosti išlo o pochopiteľnú snahu vytvoriť príjemné popové piesne, ktoré príležitostne zahŕňali skladby, ktoré spievala s ozajstnou vervou (napr. „Lee Cross", „Soulville"). Speváčka tiež zároveň trpela nedostatkom vedenia a chýbajúcou snahou spoločnosti o rozvoj Arethy Franklin nielen ako R&B a soulovej speváčky, ale tiež ako všestrannej varietnej umelkyne.  
 
V r. 1966 sa preto rozhodla nahrávaciu spoločnosť opustiť a dať tak prednosť producentovi Jerrymu Wexlerovi a značke Atlantic Records. Tu nahrala svoj prelomový album I Never Loved a Man the Way I Love You (1967), ktorý podľa slov kritika magazínu Time Christophera Johna Farleyho z r. 2008 *„rozdrvil Top 40"*. Tu získala aj prvú Grammy hneď za svoj druhý singel Respect (1967), ktorý bol coververziou skladby Otisa Reddinga. V čase vydania nahrávky, keď sa taktiež potácala v problémovom manželstve, videla úspech skladby aj vo svojej interpretácii: *„Ak je skladba o niečom čo som zažila, alebo o niečom čo by sa mi mohlo stať, je dobrá. Ale ak je mi cudzia, nemôžem do nej vložiť nič. Obzerám sa po niečom zmysluplnejšom."* Skladba s feministickým nádychom sa stala jej najvýraznejšou podpisovou známkou na celý život a už v čase vydania dosiahla vrchol hitparád. V nasledujúcich desiatich mesiacoch vydala Aretha niekoľko hitov ktoré sa dostali medzi „Top 10", medzi nimi aj „Baby I Love You", „(You Make Me Feel Like) A Natural Woman" či „Chain of Fools".  

Speváčka sa na držala na výslní až do polovice sedemdesiatych rokov, kedy začali byť soulový a džezový umelci utláčaný do úzadia vydavateľstvami ktoré začali preferovať žánre disco. V neskorých sedemdesiatych rokoch jej pomohol film *The Blues Brothers*, v ktorom účinkovala. V osemdesiatych rokoch prešla do Artista Records, kde vydala singel „United Together", vrátane albumov *Aretha* a *Love All The Hurt Away*. Nasledujúce skladby z pera Luthera Vandrossa ,„Jump to It" a „Get It Right" len potvrdili jej kvality.

Diskografia
-----------

* 1956 - *Songs of Faith*
* 1967 - *I Never Loved A Man The Way I Love You*
* 1967 - *Aretha Arrives*
* 1968 - *Lady Soul*
* 1968 - *Aretha Now*
* 1968 - *Aretha in Paris*
* 1969 - *Soul '69*
* 1969 - *Aretha's Gold*
* 1970 - *This Girl's In Love With You*
* 1970 - *Spirit In The Dark*
* 1971 - *Live At Fillmore West*
* 1971 - *Aretha's Greatest Hits*
* 1972 - *Young, Gifted And Black*
* 1972 - *Amazing Grace*
* 1973 - *Hey Now Hey (The Other Side Of The Sky)*
* 1974 - *Let Me In Your Life*
* 1974 - *With Everything I Feel In Me*
* 1975 - *You*
* 1976 - *Sparkle*
* 1976 - *Ten Years Of Gold*
* 1977 - *Sweet Passion*
* 1978 - *Almighty Fire*
* 1979 - *La Diva*
* 1980 - *Aretha*
* 1981 - *Love All The Hurt Away*
* 1982 - *Jump To It*
* 1983 - *Get It Right*
* 1985 - *Who's Zoomin' Who?*
* 1986 - *Aretha*
* 1987 - *One Lord, One Faith, One Baptism*
* 1989 - *Through The Storm*
* 1991 - *What You See Is What You Sweat*
* 1994 - *Greatest Hits 1980-1994*
* 1998 - *A Rose Is Still A Rose*
* 2001 - *Aretha's Best* \*
* 2003 - *So Damn Happy*
* 2007 - *Jewels In The Crown: All-Star Duets With The Queen*
* 2008 - *This Christmas*

Referencie
----------

1. 1 2 3  Aretha Franklin
2. ↑  Aretha Franklin, Queen of Soul, Dead at 76
3. ↑  Last.fm Prístup: 09.05.2010
4. ↑  Čiefová, K.: Prvé dámy džezu. MIAU magazín. máj 2008, s. 35
5. ↑  Rock and Roll Hall of Fame Museum - Induction Year: 1987, Induction Category: Performer, Aretha Franklin (vocals, piano; born March 25, 1942)
6. 1 2 3  Aretha-franklin.com/bio.htm Prístup: 09.05.2010
7. ↑  Time.com[nefunkčný odkaz] Prístup: 10.05.201
8. ↑  Music.ninemsn.com.au Prístup: 05.05.2010
9. ↑  Čiefová, K.: Prvé dámy džezu. MIAU magazín. máj 2008, s. 36-37
10. ↑  Soulwalking.co.uk Prístup: 05.05.2010

Iné projekty
------------

Commons
* Spolupracuj na Commons Commons ponúka multimediálne súbory na tému **Aretha Franklinová**

| * z
* d
* u
Kennedy Center Honors 1990 – 1999 |
| --- |
| 1990 | 
* Dizzy Gillespie
* Katharine Hepburnová
* Risë Stevens
* Jule Styne
* Billy Wilder

 |
| 1991 | 
* Roy Acuff
* Betty Comden & Adolph Green
* Fayard Harold Nicholas
* Gregory Peck
* Robert Shaw

 |
| 1992 | 
* Lionel Hampton
* Paul Newman & Joanne Woodwardová
* Ginger Rogers
* Mstislav Rostropovich
* Paul Taylor

 |
| 1993 | 
* Johnny Carson
* Arthur Mitchell
* Sir Georg Solti
* Stephen Sondheim
* Marion Williams

 |
| 1994 | 
* Kirk Douglas
* Aretha Franklinová
* Morton Gould
* Harold Prince
* Pete Seeger

 |
| 1995 | 
* Jacques d'Amboise
* Marilyn Horne
* B. B. King
* Sidney Poitier
* Neil Simon

 |
| 1996 | 
* Edward Albee
* Benny Carter
* Johnny Cash
* Jack Lemmon
* Maria Tallchief

 |
| 1997 | 
* Lauren Bacall
* Bob Dylan
* Charlton Heston
* Jessye Norman
* Edward Villella

 |
| 1998 | 
* ~~Bill Cosby~~
* Fred Ebb and John Kander
* Willie Nelson
* André Previn
* Shirley Jane Templová

 |
| 1999 | 
* Victor Borge
* Sean Connery
* Judith Jamison
* Jason Robards
* Stevie Wonder

 |
| 
* (1978 – 1979)
* (1980 – 1989)
* (2000 – 2009)
* (2010 – 2019)

 |

Autoritné údaje: * BnF: 13894129s
* GND: 118967622
* ISNI: 0000 0001 1447 6112
* LCCN: n84028907
* NK ČR: js20020429008
* SNK: 165429
* ULAN: 500474051
* VIAF: 71577926
* WorldCat: lccn-n84028907